પુલવામા:જમ્મુના સુંદરબની અને લાલયાલી વિસ્તારમાં શસ્ત્રવિરામનું ઉલ્લંઘન કરી પાકિસ્તાને અંકુશરેખા પર ગોળીબાર કર્યો. તેમાં સૈન્યનો એક જવાન શહીદ થઇ ગયો. સંરક્ષણ મંત્રાલયના પ્રવક્તા લેફ્ટનન્ટ કર્નલ દેવેન્દ્ર આનંદે જણાવ્યું કે શનિવારે સવારે પોણા દસ વાગ્યાની આસપાસ પાકિસ્તાની સૈન્યના ગોળીબારમાં કેરી બટાલમાં તૈનાત રાઇફલમેન વરુણને ગોળી વાગી. તેમને અખનૂરની સૈન્ય હોસ્પિટલમાં દાખલ કરાયા, જ્યાં તેમણે દમ તોડ્યો. ત્યાર બાદ બપોરે પાકિસ્તાની સૈન્યએ સુંદરબનીના ખૌર વિસ્તારમાં પણ ગોળીબાર કર્યો.